เทศบาลนครนนทบุรี ประกาศยกเลิกจัดงานประเพณีลอยกระทงประจำปี 2560 ในวันที่ 3 พ.ย.นี้ พร้อมได้นำกระสอบทรายมาวางเป็นแนวยาวป้องกันน้ำเจ้าพระยาจะเพิ่มสูง หลังได้รับแจ้งน้ำจะเอ่อท่วม จึงสั่งเฝ้าระวังตลอด 24 ชม. เพราะหวั่น ปชช.เหยียบแนวกระสอบทรายแล้วน้ำไหลเข้าสู่พื้นที่ ศก.จึงต้องป้องกันความเสียหายก่อน,เมื่อเวลา 15.00 น. วันที่ 27 ต.ค.60 บริเวณริมเขื่อนท่าน้ำนนทบุรี หลังทางเทศบาลนครนนทบุรี ได้ประกาศยกเลิกการจัดงานประเพณีลอยกระทงประจำปี 2560 ในวันที่ 3 พฤศจิกายนนี้ โดยก่อนหน้าทางกองช่างเทศบาลนครนนทบุรี ได้ติดตั้งเวทีเพื่อใช้จัดงานแสดง แสง สี เสียงในวันลอยกระทง วันนี้พบว่าเวทีดังกล่าวได้ถูกรื้อถอนออกหมดแล้ว และบนพื้นลานอเนกประสงค์ที่อยู่ติดกับเขื่อน ทางเทศบาลฯ ได้นำกระสอบทรายมาวางเป็นแนวยาวตลอดเพื่อป้องกันไม่ให้น้ำจากแม่น้ำเจ้าพระยาที่เพิ่มสูงขึ้นอย่างต่อเนื่องไหลผ่านเขื่อนป้องกันเข้าสู่พื้นที่ชั้นใน ,ด้าน นายสมนึก ธนเดชากุล นายกเทศมนตรีเทศบาลนครนนทบุรี เปิดเผยว่า สาเหตุที่ต้องยกเลิกการจัดงานประเพณีลอยกระทงและแข่งเรือยาว เนื่องจากสถานการณ์น้ำในแม่น้ำเจ้าพระยาขณะนี้ยังน่าเป็นห่วง วันนี้ได้รับรายงานแจ้งว่า ระดับน้ำในแม่น้ำเจ้าพระยาเพิ่มขึ้นสูงเหนือกว่าระดับน้ำทะเลปานกลาง 2.48 เมตร ซึ่งวันที่น้ำเอ่อท่วมถนนนนทบุรี 1 ระดับความสูงถึง 2.62 เมตร จึงจำเป็นต้องคอยเฝ้าระวังตลอด 24 ชม. ปัจจุบันได้มีการเสริมกระสอบทรายตามจุดแนวป้องกันน้ำหลายจุดที่ได้วางไว้ก่อนหน้านี้เพิ่มขึ้นเป็น 3 เมตร สำหรับงานประเพณีลอยกระทงทุกปีจะมีประชาชนเดินทางมาเที่ยวงานเป็นจำนวนมาก เกรงว่าประชาชนจะเหยียบย่ำแนวกระสอบทรายที่วางไว้ได้รับความเสียหาย ทำให้เกิดน้ำท่วมฉับพลัน จะไม่สามารถป้องกันน้ำไหลเข้าสู่พื้นที่เศรษฐกิจทำให้ได้รับความเสียหาย จึงจำเป็นต้องงดจัดงาน.
เทศบาลนครนนทบุรี ประกาศยกเลิกจัดงานประเพณีลอยกระทงประจำปี 2560 ในวันที่ 3 พ.ย.นี้ พร้อมได้นำกระสอบทรายมาวางเป็นแนวยาวป้องกันน้ำเจ้าพระยาจะเพิ่มสูง หลังได้รับแจ้งน้ำจะเอ่อท่วม จึงสั่งเฝ้าระวังตลอด 24ชม. เพราะหวั่น ปชช.เหยียบ